Alegeri locale 2024. Rezultate oficiale. Președintele AEP recunoaște „situația grea în care se derulează centralizarea rezultatelor”
Președintele Autorității Electorale Permanente, Toni Greblă, a trimis, luni, o circulară birourilor electorale de circumscripție pentru a lua măsurile necesare ca procesul electoral să se deruleze în mod neîntrerupt, menționând că, în situația în care acestea își asumă răspunderea întreruperii procedurilor, să asigure predarea-primirea tuturor documentelor și a spațiilor de depozitare a lor în paza structurilor Ministerului Afacerilor Interne, informează Agerpres. PSD a obținut peste 53% din mandatele de primar, iar PNL - 34,69%, conform datelor parțiale publicate de BEC.